laion/Wikipedia-Exotic huggingface dataset:
זיו זק

זיו זק (נולד ב-1 בדצמבר 1988) הוא מוזיקאי, מעבד ומפיק מוזיקלי ישראלי. זק נולד בבאר שבע בשנת 1988 לטל ויעקב זק. הוא גדל במיתר. סיים את תיכון מקיף ז' בבאר שבע ושירת בחיל המודיעין. לאחר השחרור למד ב בית ספר למוזיקה רימון במגמת הפקה מוזיקלית. עוד לפני לימודיו ברימון הקים עם מאור אלוש את ההרכב ילד על הירח. בסוף שנת 2012 הוציא ההרכב אלבום בכורה הנושא את אותו שם, ובו ניגן זק על גיטרות וקלידים. שירי האלבום הושמעו בתחנות רדיו רבות וההרכב יצא לסיבוב הופעות בארץ. בשנת 2014 הפיק את אלבומה של הזמרת-יוצרת אביגיל קובארי "דת, בת, אלוהים, אהבה". אתר וואלה! בחר באלבום לאחד מהאלבומים הטובים ביותר לשנת 2014. שנה לאחר מכן יצא אלבומם השני של ההרכב "ילד על הירח" בשם "כאן ועכשיו" אותו הפיק בשיתוף אלוש ולירן פרידמן. הסינגל "מנגינה מוכרת" הושמע בתחנות רדיו רבות ונכנס לפלייליסט של גלגלצ. בשנת 2016 הפיק את אלבומה השני של קובארי, "פיל שמן". השיר "פתרונות זמניים", שאותו הפיק נכנס לפלייליסט של גלגלצ והושמע בתחנות רדיו רבות, בהן כאן 88 וגלגלצ. בשנת 2018 הפיק את אלבום הבכורה "זקנות מדברות על ספורט", של ליאור הולצר. באותה שנה יצא אלבומה השלישי של קובארי "בת זקונים" שגם אותו הפיק מוזיקלית. האלבום זכה בפרס אקו"ם לעידוד היצירה. מתוך האלבום נכנסו השירים "שתיים שתיים", "פסים צהובים" ו-"איילות" לפלייליסט של תחנות הרדיו כמו כאן 88, גלגלצ ועוד. בשנת 2021 הפיק את אלבומה הרביעי של קובארי "אחת מתוך אחת". בין היתר הפיק לדוד לביא את הסינגל "היכון הכן מתגעגעים", שאותו ביצע עם קובארי. לבניה שאנני שהופיע בתוכנית דה וויס ישראל, הפיק זק כמה שירים. זק מלווה את קובארי בגיטרה ובקלידים במרבית מהופעותיה. כגיטריסט ניגן בכמה שירים מאלבומיה של רוני פרי "נראתה לאחרונה" ו-"מעברים חדים". בשנת 2018 הקים אולפן הקלטות ולייבל עצמאי "MishMash - מישמש", שמלווה אמנים משלב היצירה ועד שלב ההפצה המוזיקלית שהחברה אחראית עליו. על אמני הלייבל נמנים קובארי, מאור אלוש, רוני פרי, איתי כפיר ו-MARBL. זק נשוי לאנה קנון, רקדנית בלט לשעבר בבלט הישראלי ולהם בת אחת. הם מתגוררים בתל אביב. מדיה וקבצים בנושא זיו זק בוויקישיתוף אתר האינטרנט הרשמי של זיו זק זיו זק, ברשת החברתית פייסבוק זיו זק, ברשת החברתית LinkedIn בן שלו, אביגיל קובארי מתאהבת בכל מה שזז, באתר הארץ, 25 במרץ 2014 מזל טלבי לוי, כוכב מקומי: ליאור הולצר, זמר ויוצר, בוגר מגמת אמנות בתיכון גולדה, באתר SchokenGroup, ‏3 בינואר 2018 קובארי | koevary - Nocturno - Home & Coffee, באתר Nocturno - Home & Coffee, ‏2 ביוני 2021 שמואל מוניץ, ‏המוזיקאית והשחקנית אביגיל קובארי כבר לא מביכה את ההורים, בעיתון מקור ראשון, 7 בפברואר 2021 נדב מנוחין‏, מירי מסיקה באמת מרשימה, אבל היא חייבת לצאת כבר מאזור הנוחות, באתר וואלה, 11 בפברואר 2021 זיו זק, סרטון באתר יוטיוב (אורך: 2:09)
בננה (אי)

בננה (בערבית: الموز) הוא אי קטן, בשטח של כ-13 הקטאר, בצורת סהר, שנמצא במפרץ הפרסי, מול חופי העיר דוחה, קטר. ליד האי נבנה אתר הנופש בננה איילנד דוחה על ידי Anantara, שנבנה במהלך העשור השני של המאה ה-21.‏ מדיה וקבצים בנושא בננה בוויקישיתוף Sideridis, Dimitris (2019-01-28). "Qatar builds luxury paradise off Doha coast". CNN Travel (באנגלית). ארכיון מ-2019-04-08. נבדק ב-2019-11-09. Group, Oxford Business (2015-04-22). The Report: Qatar 2015 (באנגלית). Oxford Business Group. ISBN 9781910068274. ארכיון מ-2021-11-30. נבדק ב-2021-11-30. "Banana Island Resort Doha by Anantara-Guest Fee, Parking". Marhaba l Qatar's Premier Information Guide (באנגלית בריטית). 2018-04-16. ארכיון מ-2019-11-09. נבדק ב-2019-11-09. Group, Oxford Business (2014-04-15). The Report: Qatar 2014 (באנגלית). Oxford Business Group. ISBN 9781910068007. ארכיון מ-2021-11-30. נבדק ב-2021-11-30. ערך זה הוא קצרמר בנושא איים ובנושא קטר. אתם מוזמנים לתרום לוויקיפדיה ולהרחיב אותו.
בית העלמין היהודי של קישינב

בית העלמין היהודי של קישינב (ברומנית: Cimitirul evreiesc din Chișinău) שוכן בצפון-מזרח קישינב, באזור בויוקאני, ברחוב מילנו. זה אחד מבתי העלמין הישנים ביותר של העיר, שמתפקד מ-1887, אך יש בו גם קברים ישנים יותר. במהלך מלחמת העולם השנייה נגרמו נזקים גדולים בחלק המזרחי של בית העלמין. ב-1958 חולק בית העלמין לשניים ובאחד החלקים הוקם שוק חקלאי. בסביבות 1960 פורק החלק המזרחי של בית העלמין, המצבות נופצו ושימשו לבניית גדר עבור החלק המערבי, עבור בתי קברות נוספים ולריצוף שבילי הפארק "אלונלול" הסמוך. בעבר שטח בית העלמין היה בן 15 הקטרים, אך כעת נותר לו 12 הקטרים וביתר הוקמו שיכונים ומגרשי טניס. לפי מקורות היסטוריים סובייטיים, נמצאו בבית העלמין היהודי, בקבר שנפתח לאחר השחרור, 837 גופות ירויות, חלקן, על פי הממצאים, נקברו בעודם בחיים עם ידיים כבולות. העובדות אומתו על ידי חקירה רפואית-משפטית ועל ידי עדי ראייה. מדיה וקבצים בנושא בית העלמין היהודי של קישינב בוויקישיתוף Locuri din Chișinău unde se păstrează amintirea Holocaustului (ברומנית) המקורות הסובייטים נמנעים בצורה עקבית מציון הלאום או הדת היהודית, הם מדברים על אזרחים סובייטיים, אך מהנסיבות ברור שמדובר ביהודים. פנקס הקהילות - רומניה, כרך שני, עמוד 414
מפרץ ביירות

מפרץ ביירות, המוכר גם בשם מפרץ סנט ג'ורג', הוא מפרץ שנמצא בחוף הצפוני של העיר ביירות בלבנון. נהר ביירות (אנ') נשפך לתוך המפרץ. נמל ביירות נמצא בחלק המזרחי של המפרץ. המפרץ אירח את אליפות העולם בשיט מפרשיות ב-1971, ואירח מספר פעמים אליפות בין-לאומית שנתית בסקי מים בסוף המאה ה-20. מדיה וקבצים בנושא מפרץ ביירות בוויקישיתוף Riches, Samantha. St George: A Saint for All. Reaktion Books; 1st edition (June 15, 2015), page 39. Gorton, T. J. A Beirut Anthology: Travel Writing through the Centuries, The American University in Cairo Press; 1 edition (August 1, 2015), page 47 Gerry Loughran, "Games Arabs Play" (אורכב 01.02.2014 בארכיון Wayback Machine) Aramco World Magazine, Volume 23, Number 7, Summer 1972 ערך זה הוא קצרמר בנושא לבנון ובנושא מפרצים. אתם מוזמנים לתרום לוויקיפדיה ולהרחיב אותו.
איי נוראנה

איי נוראנה (בערבית: جزر نورانا) היא קבוצה של שני איים מלאכותיים מיושבים, שנמצאים במחוז הצפון, בחריין, כ-9 ק"מ מערבית למנאמה. האיים נבנו על ידי משרד השיכון (אנ') של בחריין בתחילת המאה ה-21. גשר ג'יד אל חאג' מחבר בין איי נוראנה לבין האי הגדול של בחריין. מתוכנן להיבנות גשר נוסף שיחבר בין איי נוראנה לבין האי הגדול של ברחיין. Project site (ארכיון) Dredge work (ארכיון) News "map of islands". אורכב מ-המקור ב-2016-03-04. נבדק ב-2016-04-17. ערך זה הוא קצרמר בנושא איים ובנושא בחריין. אתם מוזמנים לתרום לוויקיפדיה ולהרחיב אותו.
התפתחות שיא העולם במשחה ל-200 מטר חופשי

התפתחות שיא העולם במשחה ל-200 מטר חופשי הן התוצאות הטובות ביותר במשחה זה שנקבעו ברחבי העולם ומוכרות על ידי פדרציית השחייה הבינלאומית (FINA). ישנה הפרדה בין השיאים במשחה זה לנשים ולגברים וכן לבריכה אולימפית (50 מטר) ולבריכת 25 מטר. להלן רשימה של התפתחות שיא העולם מאז שיא העולם המוכר הראשון.
תרגיל עוקץ

תרגיל עוקץ הוא ניסיון מכוון להוליך שולל אדם או קבוצת אנשים (הקורבן או היעד), לרוב על מנת לגזול את כספם בדרך של יצירת אשליה לפיה הם עשויים להרוויח אם יבחר בדרך שמתווים לו מבצעי העוקץ. הנוכל או הרמאי עובדים לעיתים עם משתפי פעולה המנסים לעודד את יעד ההונאה להאמין במבצעי התרגיל. בחלק מתרגילי העוקץ, הקורבן מאמין שהוא ירוויח כסף על ידי ניסיון לרמות צד שלישי, ונדהם לגלות שהניסיון להפיל בפח את הצד השלישי נכשל, והוא עצמו הפסיד את הכסף. רוב תרגילי העוקץ מנצלים את היות הקורבנות תאבי בצע וחסרי הגינות. פעמים רבות הקורבן מנסה לרמות בעצמו את הנוכל, רק כדי לגלות שזאת הייתה מטרת הנוכל מלכתחילה. עובדה זו היא בסיסית כל כך בתרגילי עוקץ שצמח לו הביטוי בין הנוכלים ש"אי אפשר לרמות אדם ישר". טריק שלושת הקלפים בו הרמאי מראה לקורבן שלושה קלפים, אחד מהם הוא המלכה. לאחר מכן הוא מערבב את שלושת הקלפים והקורבן צריך להצביע על המלכה. תחילה הקהל סקפטי, אך שותפו של הרמאי משחק מספר פעמים ו"זוכה" וכך גורם לאדם מהקהל לשחק ולהפסיד את כספו. העוקץ הספרדי והגרסה המודרנית שלו, העוקץ הניגרי, אשר מנצלים את תאוות הבצע של הקורבן. תרמית זכייה בפרס עמיר קורץ, צמרת פרנט, גולן חזני, אסף גלעד ותומר זלצר, "הוא נוכל ופנטזיונר חבל על הזמן", באתר כלכליסט, 8 ביולי 2009 עמיר קורץ, חשיפת כלכליסט - "ממציאי" מדבקת המיליונים מסתבכים שוב: ביהמ"ש אסר על אריק קליין לצאת מהארץ, באתר כלכליסט, 26 בדצמבר 2010 עקוצים – שמים קץ לעקיצות הפיננסיות באמצעות שיתוף במידע עו"ד יוסף ויצמן, איך תזהו נורות אזהרה לפני עוקץ פיננסי מתאריך 19 במאי 2015 באתר כיכר השבת
קאטלר

האם התכוונתם ל... ג'ון כריסטופר קטלר – פוליטיקאי אמריקאי ג'יי קאטלר – מפתח גוף אמריקאי מנשה קטלר – איש ציבור אמריקאי צ'לסי קאטלר – זמרת-יוצרת אמריקאית רוברט קאטלר – פקיד ממשל אמריקאי
איגור ג'וזלוב

איגור ג'וזלוב (במקדונית: Игор Ѓузелов; נולד ב-2 באפריל 1976) הוא כדורגלן עבר מקדוניה ששיחק בעמדת הבלם. ג'וזלוב התחיל את הקריירה שלו בקבוצת הכדורגל של בלסיצה, אליה הצטרף בגיל 17. כעבור שנתיים חתם בסילקס, עמה זכה בשלוש אליפויות וגביע. בקיץ 1999 ג'וזלוב חתם בהיידוק ספליט מליגת העל הקרואטית. בקיץ 2001 ג'וזלוב חתם בשחטאר דונצק מליגת העל האוקראינית. ב-7 ביולי 2001 ערך את הופעת הבכורה שלו בקבוצה בניצחון 1-5 נגד זקארפטיה. ג'וזלוב שיחק בשחטאר עונה אחת, בה זכה עם הקבוצה בדאבל. בקיץ 2002 ג'וזלוב הצטרף ליריבה העירונית מטאלורג. בינואר 2006 הושאל להפועל פתח תקווה מליגת העל. בקיץ 2006 חתם בסרקל ברוז' מליגת העל הבלגית, בה שיחק עד לפרישתו בשנת 2011. ב-25 במרץ 1998 ג'וזלוב ערך את הופעת הבכורה שלו בנבחרת מקדוניה הצפונית בניצחון 0-1 נגד בולגריה. ב-18 באפריל 1998 הבקיע את שערו היחיד בנבחרת בתיקו 2-2 נגד קוריאה הדרומית. סילקס ליגת העל המקדונית: 1995/1996, 1996/1997, 1997/1998 הגביע המקדוני: 1996/1997 היידוק ספליט ליגת העל הקרואטית: 2000/2001 הגביע הקרואטי: 1999/2000 שחטאר דונצק ליגת העל האוקראינית: 2001/2002 הגביע האוקראיני: 2001/2002 איגור ג'וזלוב, באתר Transfermarkt איגור ג'וזלוב, באתר Soccerway איגור ג'וזלוב, באתר WorldFootball.net איגור ג'וזלוב, באתר National Football Teams איגור ג'וזלוב, באתר FootballDatabase.eu פרופיל המאמן, באתר Transfermarkt ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איגור ג'וזלוב".
האיטים (קבוצה אתנית)

האיטים (בצרפתית: Haïtiens, בקריאולית האיטית: Ayisyen) הוא שמם של אזרחי האיטי ושל צאצאיהם פרי הורות ישירה בפזורה. האיטים הם בדרך כלל צאצאיהם המודרניים של עבדים אפריקנים משוחררים, יושבי האיים הקאריביים, אשר התיישבו בשטח היסטורי המכונה סן דומנג. הקבוצה כוללת גם מיעוט מולאטי ממוצא אירופי, בדרך כלל מתיישבים ממוצא צרפתי. על בסיס תודעה היסטורית, הרוב המכריע של ההאיטים מזהה עצמו עם מוצא אפריקני משותף, אם כי חלק קטן מקבוצה אתנית זו מקורם במהגרים בני זמננו מהלבנט שבמהלך מלחמת העולם הראשונה ומלחמת העולם השנייה חיפשו ומצאו מקלט במדינת האיטי. מדיה וקבצים בנושא האיטים בוויקישיתוף ערך זה הוא קצרמר בנושא קבוצות אתניות. אתם מוזמנים לתרום לוויקיפדיה ולהרחיב אותו.
ג'ו מוריס

ג'ו מוריס (2 במרץ 1922, מונטגומרי - 7 בנובמבר 1958, פיניקס) היה חצוצרן אמריקאי, שניגן רית'ם אנד בלוז וג'אז. ג'ו מוריס נולד במונטגומרי, אלבמה. החל מסוף שנות ה-30 הוא ניגן עם דיזי גילספי, ג'וני גריפין, באדי ריץ', דיינה וושינגטון וליונל המפטון. בשנת 1946 הוא הקים תזמורת בשם Joe Morris Orchestra בה השתתפו ג'וני גריפין, פילי ג'ו ג'ונס ונגנים פופולריים נוספים של התקופה. בשנת 1950 הוא הקליט שיר Anytime, Any Place, Anywhere עם לורי טייט כזמרת. התזמורת היה התזמורת הראשית של אטלנטיק רקורדס. בשנת 1953 לורי טייט עזבה וג'ו מוריס החל לעבוד עם פיי אדמס. ביחד הם ביצוע מספר להיטים שהגיעו לראש מצעד הפזמונים בתחום רית'ם אנד בלוז. ג'ו מורי נפטר מדימום מוחי בשנת 1958 כאשר הוא היה בן 36 בלבד. ג'ו מוריס, באתר AllMusic (באנגלית) ג'ו מוריס, באתר MusicBrainz (באנגלית) ג'ו מוריס, באתר Discogs (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
מיינור פיגורואה

מיינור אלכסיס פיגורואה רוצ'ז (בספרדית: Maynor Alexis Figueroa Róchez; נולד ב-2 במאי 1983) הוא כדורגלן הונדורסי ששיחק בעמדת הבלם. פיגורואה התחיל את הקרירה שלו בקבוצת הילדים ויקטוריה ובגיל 16 הצטרף לקבוצה הבוגרת. בשנת 2003 חתם באולימפיה. בשנת 2007 קיבל הצעה מניו אינגלנד רבולושן מה-MLS, אך אולימפיה סירבה לשחרר אותו. בינואר 2008, פיגורואה הושאל לוויגאן את'לטיק מהפרמייר ליג עד לסיום העונה. ב-5 באפריל 2008 ערך את הופעת הבכורה שלו בקבוצה בניצחון 0–2 נגד בירמינגהאם סיטי. ביולי 2008 הושאל לעונה נוספת, עם אופציה לרכישה בסיום העונה. ב-23 בדצמבר 2008, פיגורואה חתם לשלוש וחצי שנים בוויגאן את'לטיק. ב-11 בינואר 2009 הבקיע את שער הבכורה שלו בוויגאן בניצחון 0–1 נגד טוטנהאם הוטספר. ב-17 ביוני 2013 פיגורואה חתם בהול סיטי, העולה החדשה לפרמייר ליג. ב-18 באוגוסט 2013, פיגורואה ערך את הופעת הבכורה שלו בקבוצה בהפסד 0–2 לצ'לסי. ב-21 באוקטובר 2014 פיגורואה חזר בהשאלה לוויגאן אתלטיק לחודש, ובסוף התקופה השאל לחודש נוסף. ב-7 באוגוסט 2015 פיגורואה חתם בקולורדו ראפידס מה-MLS. שבוע לאחר מכן, ערך את הופעת הבכורה שלו בקבוצה בהפסד 0–1 לסאן חוזה ארת'קווייקס. ב-26 בינואר 2016, פיגורואה חתם בדאלאס. ב-4 באוגוסט פיגורואה הבקיע את שער הבכורה שלו בליגת האלופות של אמריקה הצפונית נגד ריאל אסטלי. בדאלאס, פיגורואה זכה בגביע ארצות הברית הפתוחה ובמגן האוהדים. ב-30 בינואר 2019, פיגורואה חתם ביוסטון דינמו, בה שיחק שלוש שנים. ב-31 בינואר 2008 פיגורואה ערך את הופעת הבכורה שלו בנבחרת הונדורס בהפסד 1–3 לארגנטינה. ב-6 ביולי 2005 פיגורואה הבקיע את שער הבכורה שלו בנבחרת בתיקו 1-1 נגד טרינידד וטובגו. פיגורואה נכלל בסגל הנבחרת לקראת גביע הזהב של ה-CONCACAF בשנים 2005, 2007, 2011, 2015, 2017 ו-2019. בנוסף, הוא גם נכלל בסגל הנבחרת לקראת מונדיאל 2010, מונדיאל 2014 ואולימפיאדת לונדון (2012). פיגורואה הוא שיאן ההופעות של הנבחרת עם 181 הופעות בה. פיגורואה הוא בעל שורשים גריפונים. נשוי לשחקנית הכדוריד סנדרה נוראלס ולהם שני בנים ובת. אולימפיה ליגת העל ההונדורסית: קלאסורה 2003/2004, קלאסורה 2004/2005, אפרטורה 2005/2006, אפרטורה 2005/2006 ויגאן את'לטיק גביע ה-FA: 2012/2013 דאלאס גביע ארצות הברית הפתוח: 2016 מגן האוהדים: 2016 מדיה וקבצים בנושא מיינור פיגורואה בוויקישיתוף מיינור פיגורואה, ברשת החברתית אקס (טוויטר) מיינור פיגורואה, באתר Transfermarkt מיינור פיגורואה, באתר Soccerway מיינור פיגורואה, באתר BDFutbol מיינור פיגורואה, באתר WorldFootball.net מיינור פיגורואה, באתר National Football Teams מיינור פיגורואה, באתר FootballDatabase.eu
אשפוז בית

אשפוז בית (נקרא גם אשפוז ביתי) הוא טיפול תומך המתקיים בבית המטופל תחת מעקב רפואי, בניגוד לטיפול הניתן במרפאות או בבתי אבות. אשפוז בית מאפשר נגישות רפואית אשר מחליפה, במקרים מסוימים, אשפוז בבית חולים. אמצעים טכנולוגיים ניידים מאפשרים להעניק שירותי אשפוז בביתו של החולה. כך למשל מכשיר א.ק.ג. נייד מאפשר ביצוע בדיקה בבית החולה ואבחון הפרעות קצב שונות, ומכשיר האולטרסאנד הנייד מזהה הצטברות נוזלים בגוף. אשפוז בית מיועד לרוב לחולים הסובלים מזיהומים או לחולים כרוניים שחלה החמרה במצבם, אך הוא עדיין מוגדר יציב. הוא יכול להוות חלופה לאשפוז בבית חולים במצבים הבאים: מחלות זיהומיות – דלקת ריאות, דלקת בדרכי השתן, קורונה, צלוליטיס (דלקת בעור), זיהום בדרכי העיכול מחלות כרוניות – אי-ספיקת לב, מחלת ריאה חסימתית כרונית (COPD), אסתמה אורתופדיה – פצעים קשיי ריפוי, זיהום לאחר ניתוח הקאות יתר בהריון התייבשות ועוד אשפוז בית הוא שירות הניתן במסגרת סל הבריאות וללא השתתפות עצמית ללקוחות כל קופות החולים. על מנת לקבל הפניה לאשפוז בית, יש לפנות לרופא משפחה או לצוות המיון / המחלקה, במידה והחולה נמצא בבית החולים. רפואת ההוספיס המודרנית כוללת טיפול מקל לאלו שאינם בני טיפול והבראה בבתי חולים או בבתי אבות. בהוספיס בית מאפשרים לאנשים שאובחנו במחלות חשוכות מרפא ומצויים בשלב הסופי של המחלה לסיים את חייהם בכבוד ובבית. הטיפול הפליאטיבי מפחית אשפוזים מיותרים, משפר אבחונים בחולי סרטן המקבלים טיפולים. שירות ההוספיס הביתי מיועד לחולים סופניים הסובלים ממחלות אונקולוגיות או כרוניות: אי ספיקת לב, דמנציה, מחלות נוירולוגיות ועוד. השירות ניתן ללא השתתפות עצמית למבוטחי כל קופות החולים במסגרת "חוק החולה הנוטה למות"(2005) המסדיר את זכויות החולה הסופני. את הבקשה להוספיס בית ניתן להעביר לרופא המשפחה או לצוות המחלקה בבית החולים. ביטוח בריאות ממלכתי חוק ביטוח בריאות ממלכתי ארגון הבריאות העולמי טלרפואה אשפוזי בית במתווה תחליף אשפוז במחלקות הפנימיות, באתר ההסתדרות הרפואית בישראל ליאת זנד, לראשונה בישראל: בית חולים וירטואלי, באתר ynet, 3 במאי 2021 אשפוז בית, באתר אנציקלופדיה בריטניקה (באנגלית) "אשפוז בית - כל מה שצריך לדעת", באתר כמוני גיא פישקין, "למה להגיע לבית החולים, כשבית החולים יכול להגיע לבית שלך?", באתר TheMarker‏, 30 בספטמבר 2021 ליאור נוביק, מעקב רפואי מהמיטה: הפיתוחים הטכנולוגיים שמאפשרים אשפוז מהבית, מעריב, 10 בפברואר 2022 איילת שני, ד”ר רוני צבר מנסה ללמד אותנו איך למות, באתר הארץ, 22 בפברואר 2013 מהו טיפול תומך?, באתר אגודת תמיכה - האגודה הישראלית למתן טיפול תומך, טיפול פליאטיבי, ‏1 במרץ 2019 "חוק החולה הנוטה למות", התשס"ו - 2005 "זכויות החולה במחלה סופנית", באתר שרן
ג'יילס ברנס

ג'יילס גורדון קירלו ברנס (באנגלית: Giles Gordon Kirlue Barnes; נולד ב-5 באוגוסט 1988) הוא כדורגלן עבר ג'מייקני ששיחק בעמדת החלוץ. ברנס התחיל את הקריירה שלו במחלקת הנוער של דרבי קאונטי. ב-5 באוגוסט 2005 ברנס חתם על חוזה בקבוצה הבוגרת. הוא ערך את הופעת הבכורה שלו בקבוצה הבוגרת בהפסד 1-0 לגרימסבי טאון במסגרת גביע הליגה האנגלי. בסיום העונה, האריך את חוזהו בקבוצה הבוגרת בארבע שנים. בעונת 2006/2007 כבש 8 שערים ב-46 משחקים, והיה שותף לעליה של הקבוצה לפרמייר ליג. במרץ 2007 נבחר לשחקן החודש בפוטבול ליג צ'מפיונשיפ ולשחקן הצעיר של הקבוצה בסיום העונה. במהלך עונת 2007/2008 סבל מפציעות חוזרות שהביאו להיעדרותו והוא חזר לשחק כדורגל באופן סדיר רק בינואר 2009. ב-31 בינואר 2009 הושאל לפולהאם עד לסיום העונה, עם אופציה לרכישה בסיום העונה. ב-3 בפברואר 2010, ברנס חתם בווסט ברומיץ' אלביון לשנה וחצי עם אופציה לשנה נוספת. ב-9 במרץ 2010 ברנס ערך את הופעת הבכורה שלו בקבוצה בניצחון 1–0 נגד שפילד וונסדיי. בינואר 2011 מונה רוי הודג'סון למאמן הקבוצה, שבחר לא לתת לברנס דקות משחק. ב-4 באוגוסט 2011, ברנס חתם לעונה בדונקסטר רוברס. ברנס ערך את הופעת הבכורה שלו במועדון במשחק הפתיחה של העונה נגד ברייטון אנד הוב אלביון. ב-25 בפברואר 2012 ברנס הבקיע את שער הבכורה שלו עבור המועדון בתיקו 1-1 נגד פיטרבורו יונייטד. ב-29 באוגוסט 2012 ברנס חתם ביוסטון דינמו מה-MLS. ב-20 בספטמבר הבקיע את שער הבכורה שלו בקבוצה במשחק נגד פאס במסגרת ליגת האלופות של CONCACAF. ב-21 בספטמבר 2013, הבקיע צמד בניצחון 1-5 נגד צ'יבאס ארצות הברית. בעונת 2016 שימש כקפטן המועדון. ב-30 ביולי 2016 ברנס חתם בוונקובר ווייטקאפס. ב-25 בפברואר 2017 ברנס חתם באורלנדו סיטי. ב-5 במרץ ערך את הופעת הבכורה שלו בקבוצה במשחק הליגה נגד ניו יורק סיטי לאחר שנכנס כמחליפו של קאקה בדקה ה-11. ב-9 בינואר 2018 חתם בלאון מליגת העל המקסיקנית. ב-13 ביולי 2018, ברנס חתם על לחצי שנה בקולורדו ראפידס. בשנת 2019 ברנס חתם בהיידראבאד מהסופר ליג ההודי. בצעירותו, ברנס שיחק בנבחרות הנוער של אנגליה. במרץ 2014 הודיע כי הוא מעוניין לייצג את ג'מייקה, אותה הוא היה זכאי לייצג בזכות מוצאם של סבו וסבתו. ב-27 במרץ 2015 ערך את הופעת הבכורה שלו בנבחרת בניצחון 1-2 נגד ונצואלה, בו גם הבקיע את שער הבכורה שלו בנבחרת. ברנס נכלל בסגל הנבחרת לקראת קופה אמריקה 2015, גביע הזהב 2015 וקופה אמריקה 2016. דרבי קאונטי פלייאוף העלייה של הפוטבול ליג צ'מפיונשיפ: 2006/2007 אישיים הכדורגלן הצעיר של השנה בדרבי קאונטי: 2006/2007 כדורגלן החודש בפוטבול ליג צ'מפיונשיפ: מרץ 2007 כדורגלן השנה של השחקנים ביוסטון דינמו: 2014 מדיה וקבצים בנושא ג'יילס ברנס בוויקישיתוף ג'יילס ברנס, ברשת החברתית אקס (טוויטר) ג'יילס ברנס, ברשת החברתית אינסטגרם ג'יילס ברנס, באתר Transfermarkt ג'יילס ברנס, באתר Soccerway ג'יילס ברנס, באתר BDFutbol ג'יילס ברנס, באתר WorldFootball.net ג'יילס ברנס, באתר National Football Teams ג'יילס ברנס, באתר FootballDatabase.eu
דגל אנושי

דגל אנושי הוא תרגיל באימון רחוב שבו הגוף מקביל לקרקע ונתמך על ידי מוט אנכי. קו ישר נוצר באמצעות הזרועות והגוף. התרגיל דורש מהמבצע להיות בעל חוזק נרחב בפלג הגוף העליון . היד התחתונה בדרך כלל מסובבת כדי לאחוז במוט והיא ישרה כדי "לדחוף" את הגוף למעלה. היד העליונה פונה קדימה ואוחזת במוט. זרוע זו "מושכת" את הגוף כדי לשמור על מיקום מקביל לקרקע. וריאציות קלות יותר כוללות חיבור זרוע אחת על המוט או על ידי רגליים מפוסקות, מקופלות או מורמות. לימוד האחיזה נעשה בדרך כלל על ידי התחלת הרגליים מקבילות למוט ואז הורדתן לאט לקרקע. קיפול או פישוק הרגליים מפחיתה את הלחץ על הבטן, וגם הופכת את המהלך להרבה יותר קל לאחיזה. גרסאות קשות יותר כוללות: מתח בדגל אנושי: עליית מתח המבוצעת בדגל. דגל אנושי בעזרת הזרוע: דגל אנושי שבו הגוף מוחזק על המוט בעזרת הזרועות, מה שמפחית את המנוף ומקל על התרגיל. דגל אנושי: דגל אנושי שבו הגוף מורם אל המוט וחוזר למטה. "דראגון פלאג": דגל שבו הגב מקביל לקרקע במקום לצד. המהלך הזה הומצא על ידי ברוס לי . שיא העולם לדגל האנושי הארוך ביותר שנערך עומד על דקה ו-5 שניות ובוצע על ידי וואנג ז'ונג-הואה. מדיה וקבצים בנושא דגל אנושי בוויקישיתוף מדריך|איך לבצע את התרגיל "דגל אנושי" (Human Flag) המדריך המפורט. באתר FXP "World record". humanflag.org. נבדק ב-18 באוגוסט 2013. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דגל אנושי".
אברימה אבו סילה

אברימה אבו סילה (באנגלית: Ebrima Ebou Sillah; נולד ב-12 באפריל 1980) הוא כדורגלן עבר גמביאני ששיחק בעמדת החלוץ. אבו סילה התחיל את הקריירה שלו במחלקת הנוער של ריאל דה בנג'ול המקומית ותוך מספר חודשים עבר לבלגיה. בקיץ 1996 אבו סילה חתם בבלנקנברג' הבלגית וכעבור שנה חתם בקלאב ברוז' מליגת העל הבלגית. בשנתיים הראשונות שלו אבו סילה בברוז' הוא מיעט לשחק ולכן הושאל להארלבקה בעונת 1999/2000. בסיום העונה, חזר לברוז' בה שיחק שנתיים נוספות. בקיץ 2002 חתם ברוסנדאל ההולנדית. בינואר 2003 הצטרף לרובין קאזאן מליגת העל הרוסית במדיה שיחק שלוש עונות. בקיץ 2006 חזר לקדנציה שנייה ברוסנדאל. בקיץ 2006 חתם בבריסל. בפברואר 2007 הושאל להפועל פתח תקווה מליגת העל. בפתח תקווה רשם 11 הופעות ולא כבש אף שער. בקיץ 2007 הושאל למאסטריכט מהליגה ההולנדית השנייה ובסיום העונה חתם על חזה לשנתיים במועדון. בקיץ 2011 הצטרף לבלישיה בליזן וכעבור שנה לספורטנד האסלט בה שיחק שנתיים. לאחר מכן פרש מכדורגל. אברימה אבו סילה החל לשחק במדי נבחרת גמביה בכדורגל כבר בגיל 16 כאשר בשנת 1996 השתתף במשחקי מוקדמות לקראת מונדיאל 1998. בשנת 2008 הוא הפך לשחקן מרכזי בנבחרת ואף היה קפטן במספר משחקים. קלאב ברוז' ליגת העל הבלגית: 1997/1998 הגביע הבלגי: 2001/2002 מדיה וקבצים בנושא אברימה אבו סילה בוויקישיתוף אברימה אבו סילה, באתר Transfermarkt אברימה אבו סילה, באתר Soccerway אברימה אבו סילה, באתר WorldFootball.net אברימה אבו סילה, באתר National Football Teams אברימה אבו סילה, באתר FootballDatabase.eu פרופיל המאמן, באתר Transfermarkt
אנה מרי האויט

אנה מרי האויט (באנגלית: Anna Mary Howitt‏; 15 בינואר 1824 – 23 ביולי 1884) הייתה ציירת, סופרת, ספיריטואליסטית ופמיניסטית בריטית פרה-רפאליטית. אנה מרי האויט נולדה בנוטינגהאם כילדה הבכורה שנותרה בחיים של הסופרים והמוציאים לאור הקווייקרים ויליאם האויט (1792–1879) ומרי בותם (1799–1888), אך בילתה חלק ניכר מילדותה בעיירה בסארי. המשפחה עברה להיידלברג כשהאויט היה נערה, מכיוון שלדעתם גרמניה הציעה אפשרויות חינוכיות טובות יותר. האויט הפגינה כישרון ציור מוקדם ונכנסה לאקדמיה לאמנות בלונדון ב-1846, שם בני דורה כללו את ויליאם הולמן האנט, דנטה גבריאל רוזטי ותומאס וולנר. בשנת 1847 היא איירה את ספרה של אמה "שנת הילדים". ב-1850 ליוותה האויט את עמיתתה האמנית ג'יין בנהאם למינכן, שם למדה אצל וילהלם פון קולבאך. היא החלה לפרסם "חוויות סטודנטית לאמנות במינכן", שהופיעו כסיפורים עם איורים משלה ב"אילוסטרייטד מגזין אוף ארט" (1853–1854). על הספר שהופיע בעקבות הסדרה, כתב ה"ניו יורק טיימס" (11 במאי 1854) "הספר מתאר ברצינות יפה ובפשטות נאיבית את החיים הגרמניים, ויש להם השפעה על הקורא. זו אחת מאותן יצירות שטופות שמש המותירות אחריהן שובל אור בזיכרון של הקורא". הקבוצה הקרובה יותר שלה כללה את הפמיניסטיות של לנגהם פלייס, ובמיוחד את חברתה הקרובה האמנית ברברה בודישון. האויט עשתה את הופעת הבכורה שלה בתערוכה במכון הלאומי לאמנויות יפות ב-1854 עם ציור בהשראת "פאוסט" של גתה. הציור שלה "הנטושה" (1855) היה יוצא דופן בהציגו אישה ששקעה לזנות. ב-1856 היא עזרה לברברה בודישון לאסוף חתימות לעצומה שתוביל לחוק רכוש נשים נשואות משנת 1870. דיווחים משפחתיים מתעדים את מצוקתה בגלל הביקורת מצד ג'ון ראסקין על הציור השאפתני שלה "בואדיצ'ה", שגם נדחה על ידי האקדמיה המלכותית. ייתכן והם תרמו לעזיבתה את עולם האמנות המקצועי. אבל הדיווח שלה, שפורסם תחת שם בדוי בספר "החוויות הרוחניות שלי" (1857), מזכיר אירוע נוירולוגי שעברה, כנראה תחילתה של אפילפסיה כגורם לנטישת הציור. בשנת 1859 התחתנה האויט עם חבר ילדות ועמית אלאריק אלפרד ווטס. מאוחר יותר עברו בני הזוג לצ'לסי, לביתו של דנטה גבריאל רוזטי. האויט המשיכה לפרסם באופן קבוע, לרוב בעיתונות הספיריטואליסטית. יחד עם בעלה היא כתבה כמה ספרים, אחד מהם "חלוצי הרפורמציה הרוחנית" (1883) שכלל פרטים ביוגרפיים של המשורר הגרמני יוסטינוס קרנר ושל אביה ויליאם האויט. היא נשארה קרובה לאחיה, אלפרד ויליאם האויט שהיגר לאוסטרליה, שם הפך לחוקר ואנתרופולוג. בהיותה סוכנת שלו באנגליה, היא קנתה לו ציוד, בדקה טקסטים שכתב ושמרה על קשרים אקדמיים בשמו. האויט היוותה השראה לאמנית ג'ורג'יאנה הוטון. עם העניין הציבורי המתרחב באמנים מונעי רוחניות כמו אמה קונץ והילמה אפ קלינט, הרישומים של האויט זוכים לתשומת לב אקדמית רבה יותר. אנה מרי האויט מתה מדיפתריה ב-1884. מדיה וקבצים בנושא אנה מרי האויט בוויקישיתוף Glimpses of a Brighter Land (London, Baillière, Tindall, and Cox, 1871). Mary Botham Howitt; Anna Mary Howitt (1847). The Children's Year. Longman, Brown, Green, and Longmans. pp. 3 הכתבה בניו-יורק טיימס Mary Howitt Walker (1971), Come Wind, Come Weather; a Biography of Alfred Howitt, Melbourne University Press